b'\n_START_ARTICLE_\nGardaland\n_START_SECTION_\nZgodovina\n_START_PARAGRAPH_\nVeronski podjetnik Livio Furini je v 70. letih, po obisku Disneylanda v Kaliforniji, dobil idejo za nastanek Gardalanda. Nekaj let kasneje, 19. 7. 1975, so odprli zabavi\xc5\xa1\xc4\x8dni park Gardaland. Leta 1984 je prvi\xc4\x8d sprejel ve\xc4\x8d kot 1 milijon obiskovalcev, do sedaj pa ga je obiskalo ve\xc4\x8d kot 80.000.000 ljudi. Leta 2004 je park dobil enega izmed najpomembnej\xc5\xa1ih dodatkov, Gardaland Hotel in tako postal prvi italijanski zabavi\xc5\xa1\xc4\x8dni park, ki ima svoj tematski hotel. Leta 2005 je bil v ameri\xc5\xa1ki poslovni reviji Forbes ozna\xc4\x8den kot peti najbolj\xc5\xa1i zabavi\xc5\xa1\xc4\x8dni park na svetu. Leta 2006 pa je postal del podjetja Merlin Entertainments (najve\xc4\x8dje evropsko podjetje, ki se ukvarja z zabavi\xc5\xa1\xc4\x8dnim sektorjem). Leta 2008 so parku in hotelu dodali \xc5\xa1e tematski akvarij Sea life in tematski hotel Gardaland Adventure Hotel. V Gardaland objektih je danes polno zaposlenih 200 ljudi, 1.500 pa je sezonskih delavcev.\n_START_SECTION_\nNovosti\n_START_PARAGRAPH_\nV letu 2019 bo Gardaland dobil veliko novih atrakcij (vlakec, tematski gozd, tematski hotel, nove predstave in nove like), ki bodo nosile magi\xc4\x8dno noto.\n_START_SECTION_\nGardaland Magic Hotel (Gardaland \xc4\x8darobni hotel)\n_START_PARAGRAPH_\nOd 31. 5. 2019 bo na voljo nov tematski park s \xc5\xa1tirimi zvezdicami. Gardaland Magic Hotel ima 128 tematskih sob, ki zdru\xc5\xbeuje tri \xc4\x8darobne svetove; za\xc4\x8darani gozd (Enchanted Forest), \xc4\x8darobni ledeni dvorec (Magic Ice Castle) in \xc4\x8darovnikovo hi\xc5\xa1o (Wizard House).\n_START_SECTION_\nThe Enchanted Forest (Za\xc4\x8darani gozd)\n_START_PARAGRAPH_\nIdeja za\xc4\x8daranega gozda je, da obiskovalci pomagajo \xc4\x8darovniku Gardalanda, da prekine urok in ustavi zlobno \xc4\x8darovnico, ki \xc5\xbeeli za\xc4\x8darati gozd in njegove prebivalce v kamen. Gozd bo sestavljen iz \xc4\x8darobnih rastlin in fantazijskih bitij. \xc2\xa0\n_START_SECTION_\nDrugo\n_START_PARAGRAPH_\nSequoia Magic Loop je nov vlakec, ki pelje 30 metrov visoko in dela obrate za 180\xc2\xb0. Prirejali bodo nove predstave s posebnimi u\xc4\x8dinki, akrobacijami in plesnimi to\xc4\x8dkami. Predstava Broadway bo zajemala nove scene, skladbe in pesmi. \xc2\xa0'